Juraj Griglák

Juraj Griglák (* 27. jún 1963, Bratislava, Česko-Slovensko) je slovenský, hráč na kontrabas a basovú gitaru.

Hudobná kariéra 
Juraj Griglák je z hudobníckej rodiny. Jeho otec hral na klarinet v Symfonickom orchestri Československého rozhlasu, matka spievala v SĽUK-u.  

Juraj Griglák navštevoval ĽŠU, kde študoval hru na klavír. Od dvanástich rokov hrával na bicích nástrojoch a na gitaru. V rokoch 1978 až 1984 študoval na Konzervatóriu v Bratislave hru na kontrabas. Počas štúdia na Konzervatóriu hrával vo funkových skupinách Tamis a Tagore, v Big Bande Bratislavského Konzervatória, v skupine Jazz Q Martina Kratochvíla, v kapele Esprit, a v orchestri VV Systém Vlada Valoviča. V štúdiu hry na kontrabas Juraj Griglák pokračoval aj v rokoch 1987 až 1991, kedy navštevoval VŠMU v Bratislave. V tom čase získal profesionálne angažmány v Tanečnom orchestri Československého rozhlasu a v Tanečnom orchestri Československej televízie. 

Juraj Griglák hrával na basovú gitaru v skupine Stop Time Matúša Jakabčica, s ktorou v roku 1990 nahral pre vydavateľstvo Opus aj ich eponymný štúdiový album. Juraj Griglák viackrát hrával na na festivale Bratislavské jazzové dni.V roku 1985 tam mal spoločné jam session s americkým basgitaristom a jedným zo zakladateľov hudobného žánru jazz fusion (jazz rock), Stanley Clarkom. Začiatkom 90. rokov Juraj Griglák hrával v skupinách ASH Band (Andrej Šeban – gitara, Mikuláš Škuta – klávesy) a v The Quartet s ktoru nahral album Alice in Jazzland (1992). Účinkoval aj pri nahrávaní profilového CD skupiny Madre (1994), hral v zoskupení Tentet Matúša Jakabčica, s ktorým nahrali album. Na ňom s nimi spoluúčinkoval Greg Hopkins.

V roku 2000 Juraj Griglák nahral svoj prvý album Bass Friends. V štúdiu bol spolu s hudobníkmi: Juraj Tatár, Matúš Jakabčic, Juraj Bartoš, Martin Valihora, Oldo Petráš a hostia, medzi nimi aj  gitarista z New Yorku, Ron Affif. V roku 2014 Juraj Griglák vydal svoj druhý sólový album Time to Fly na ktorom hosťoval bubenik Poogie Bell a trúbkar Patches Stewart . V roku 2017 vydal Juraj Griglák tretí štúdiový album, Juraj Griglak & Company, ktorý s nim nahrával aj Bobby Sparks, Poogie Bell a Chris Hemingway. Hudobné albumy Juraja Grigláka získavajú viaceré prestížne ocenenia udeľované projektom produkovaným v džezovom hudobnom žánri, ich nahrávky sa stali súčasťou kompilácií, ktoré mapovali džezovú hudobnú scénu. V roku 2019 Juraj Griglák nahral štvrtý sólový album, From The Bottom. Spolu s ním nahrávali aj hudobníci ako Poogie Bell, Yoran Vroom, či trúbkar Miroslav Hloucal...

Juraj Griglák sa okrem džezu profesionálne venuje aj vážnej hudbe. S Mládežníckym orchestrom Gustava Mahlera, ktorý dirigovali Claudio Abbado, Václav Neumann a James Judd, absolvoval v roku 1988 turné po Európe. Od roku 1991 patrí Juraj Griglák k členom Slovenskej filharmónie. Absolvoval koncertné vystúpenia takmer vo všetkých európskych štátoch, v Japonsku a v Spojených štátoch.

V roku 1994 Juraj Griglák získal od Slovenskej jazzovej spoločnosti Cenu Ladislava Martoníka ako jazzman roka. Od roku 2019 je Juraj Griglák držiteľom ceny Krištáľové krídlo.

Juraj Griglák je vyhľadávaným štúdiovým hráčom. Spolupracoval pri výrobe takmer stovky hudobných albumov z rôznych hudobných žánrov. Okrem štúdiových projektov sa aktívne zapája aj do džezových workshopov, ktoré sú usporadúvané v Rakúsku, Poľsku, Česku a na Slovensku.

Diskografia 
Výber z diskografie Juraja Grigláka:
Sólové projekty
 Juraj Griglák: Bass Friends, Music Fund (2000) 
 Juraj Griglák: Time to Fly, Real Music House (2014) 
 Juraj Griglák & Company : Live , feat. Bobby Sparks, Poogie Bell, Chris Hemingway, R.M.H.(2017) 
 Juraj Griglák: From the Bottom, REal Music House (2019)
Fragile
 Queen Symphony , Viva Musica (2015) 
 Qeen Symphony 2, Viva Musica (2016) 
Nikolaj Nikitin
 Music for Boys and Girls (featuring Patches Stewart), Realmusichouse (2013) 
 Nikolaj Nikitin Ensemble with Miroslav Vitous : Tales from my Diary . Hudobny fond (2014) 
 Aram's Father . Real Music House (2015)      
 New Winter Stories • Realmusichouse (2013)
 Personal Suite • Realmusichouse (2012)
 Cirkus Metropol, Real Music House(2019)
 Eugen Vizváry
 Eugen Vizváry: Part One, Hudobny Fond (2013) 
 Eugen Vizváry : Part 2, For Jaco . (2017) 
 Eugen Vizváry: Saturnus Part III, 4 RECORD (2022)
 Sisa Michalidesová
 Expresie . Hudobny fond (2014)
 Sisa Michalidesová, Benito Gonzales : Silent Rhapsody, LP Studio (2015) 
 Luboš Šrámek
 Luboš Šrámek and His Five Reasons With Guests: Correspondance Music Fund (2005)
 Luboš Šrámek: Jazzonance, The Savoy Stories, Hudobny fond (2012)
 Luboš Šrámek & his E.E. Artsemble : White Dream feat Peter Erskine . HC (2015)
 Luboš Šrámek: Perforomances, Real Music House (2019)
 Robo Opatovský
 Robo Opatovský,Swing & Latin, Záverečná s.r.o. (2006)
 Robo Opatovský,Vianocny Album,Zaverecna 2008
 Robo Opatovský: Vianocny Album 2 • (2012)
 Adriena Bartošová
 Adriena Bartošová: O smutku a radosti, Hudobny Fond (2020)
 Adriena Bartošová Talking To Your Heart (2005)
 Adriena Bartošová, Znovuzrodenie, Forza,2007
 Adriena Bartošová : Mimo priestor a čas . AB (2016)  
 Acoustic Colours
 Acoustic Colours, Gnosis G – MUSIC 026 (2003)
 Acoustic Colours, Natural Fusion, Velvet Music 2007 
 Peter Breiner
 Peter Breiner Jazz Trio+Sefika Kutluer, Coming Bach VDE-GALLO (2005)
 Peter Breiner: Tango Goes Symphony Naxos (2001) 
 Peter Lipa
 Back to the Treetops East West Production (1995) 
 Beatles In Blue(s) East West Production (2002) 
 Back to the Treetops (re-release) East West Production (2002)
 Lipa 68, East West Production (2012)
 Berco Balogh
 Berco Balogh: Farbami dýcha noc OPUS (1995) 
 Berco Balogh: Hallo, Frankie Boy Radio Bratislava (1999) 
 Matúš Jakabčic
 Matúš Jakabčic Tentet, Featuring Special Guest Greg Hopkins Music Fund (1998)
 Matúš Jakabčic Quartet demo recording (2002)
 Štěpán Markovič
 Štěpán Markovič, Jazz na Hradě, Multisonic (2006) 
 Štěpán Markovič: The Time BMG Ariola (1995)
Gustav Brom Big Band
 Gustav Brom Big Band: Legend MUSICA (1996) 
 Gustav Brom Big Band OPUS (1997) 
 Tibor Lenský, Gustav Brom Big Band: Dárek na památku Areca Multimedia (2004)
 Jozef Scheiner
 Jozef Scheiner: Momento, (2022)
 Jozef Scheiner: La Mando (2020)
 Pavol Hammel
 Hammel – Hladík – Varga: Labutie piesne Monitor Slovakia s. r. o. (1993)
 Pavol Hammel: Unplugged BMG Ariola (1995)
 Pavol Hammel: Život je... BMG Ariola (1997)
 Pavol Hammel: Starí kamoši, Epic (Sony BMG) (2002)
Ivan Dimitrov
 Ivan Dimitrov: And-So It Is, Hevhetia (2021)
 Ivan Dimitrov: My Colourful Dream, Hevhetia (2019)
 Peter Adamov
 Peter Adamov: Bonbon, Peter Adamov (2019)
 Peter Adamov : Portrait . Music Fund (2017) 
Jabco a Laugaricio Quartet
 Jabco & Przyjaciele: Za gorami za lasami za Tatrami, Klub Polski (2018)
 Laugaricio Quartet: To ostatnia niedziela, (2019)
 Jablco & Laugaricio Quartet: Tu i tam, Klub Polski (2021)
Iné projekty 
 Altar Ensemble: Directions & Conections, Hlava XXII (2022)
 Jana Krčmárová: Lesokruhy, La Plata Production (2020)
 Igor Stravinskij: Príbeh Vojaka, Real Music House (2020)
 Milo Suchomel Orchestra: From My Colours, Real Music House (2019)
 Soňa Horňáková:  V Sere Lesklych stromov, Real Music House (2019)
 Zuzana Smatanová: Echo, Pandora  (2018)
 Anka Repková: Som pravdivá , AR MUSIC (2017)
 Štefan Bugala: Sagacita, Hudobny Fond (2017)
 BL Gospel: Sound of Joy, Gitamo Records (2017)
 Brigita Szelidová.Duets. Music Fund (2017) 
 Hana Šebestová : Utajená . Music Fund ( 2016 ) 
 Filip Zangi : Purpur Zlatý Časy. FZ (2016) 
 Andrea Zimányiová : Okno do duše . AZ (2016) 
 Gabo Dušík : Akvárium . FFC Group (2015) 
 Pavel Morochovič Trio : Awakening . Hevhetia (2015) 
 Erik Rothenstein : Rio Danubio . Music Fund Slovakia (2014) 
 Brigita Tarinová : Brigita B . P.S.Publisher (2014) 
 Bloom: Let the Good Days Come . Bloom (2013) 
 Miss Moravia: Exploring Europe • Quinton (2013) 
 Sanyland, Divné videnie, Slavo Sany Grek 2011, 
 Anita Soul, Anita Soul – EMI (2009) 
 Karol Csino,Nezvestny,Skarabeus 2007, 
 Pavol Bodnár & Inter JAZZional Band, Ecce Jazz Hevhetia (2007) 
 Hot House: Live Indies Records (2003) 
 Karol Malý: Chce to zmenu (2003) 
 Jaco is not Dead Hevhetia (2003) 
 Žofie Kabelková: Living Hevhetia (2003) 
 Alena Čermáková: Chansons and Other Songs Millennium records & publishing (2002) 
 Gabriel Jonáš Quartet – Live Slovak Radio (2002) 
 Wabi Daňek: Nech svět, ať se točí dál Universal Music (2002) 
 Robert Křesťan: 1775 Basni Emily Dickinsonove Universal Music (2002) 
 Bee Connection Tomba (2000) 
 Ján Hajnal: Monks Tatra Dream, Music Fund (1999) 
 Richard Müller: Müllenium: Live Mercury Records (1999) 
 Peter Cardarelli´s Bratislava Blue ,East West Production (1999) 
 Slovak Jazz ´97 Music Fund (1997) 
 Henry Tóth: Breath, Jumbo Records (1996)
 Iveta Bartošová: It's My Day Bonton Music (1996)  
 Larry Smith and Company Live at Slovak Philharmonic ALI Rec. (1995)  
 Beatrice „La Rubia”: Fiesta La Rubia Jumbo Record (1995)  
 Madre Relax (1994)
 Marta Kubišová: Songs and Moods Popron Music (1993)
 Juraj Bartoš, Bratislava Hot Serenaders: Nevergreens HTC (1993) 
 Slovak Jazz’ 92 Slovak, Jazz Society (1992)
 The Quartet: Alice In Jazzland OPUS - Davay (1992)
 LP Jozef Zsapka:Hommage to Beatles OPUS (1986) Stop Time OPUS (1990)
 Bratislava Jazz Days 1985 OPUS (1986)
 Bratislava Jazz Days 1983 OPUS (1984)

Referencie 

Slovenskí basgitaristi
Slovenskí džezoví basgitaristi
Osobnosti z Bratislavy
Držitelia Krištáľového krídla